Домашнї заяц

Домашнї заяци (серб. кунићи, рус. кролики, поль. królik) мали цицаре зоз фамилиї Leporidae, хтори жию на вецей местох на швеце. Єст седем розлични  роди у фамилиї хтори ше класификую як домашнї заяци. Домашнї заяци вєдно зоз дзивима заяцми спадаю до шора Lagomorpha.

Можу буц дзиви и питоми, а нєшка єст и файти хтори ше ховаю виключно як украсни животинї. Домашнї заяц у природи жиє у дзирох под жему. Самица на швет приноши голи (без шерсци) и шлєпи заячата, хтори подполно завиша од мацери. Домашнї заяци рошлїноєди, a основна покарма им желєнява, шено и житарки. За розлику од дзивих, питоми заяци маю кретши уха, слабши заднї ноги и дробнєйши су.

Велькосц им варирує у зависносц од файти од 20 cm и чежини 400 g до 50 cm и чежини прехґ 5 kg. 

По походзеню су су зоз югозаходней Европи (Пиринейске полуострово) и сиверозаходней Африки. Перши их припитомели Римянє. Єст вельо файти домашнїх заяцох, а найпознатши рижни патулясти файти малих украсних заяцох (hermelin, rex, angora).

270п|center

 Роди домашнїх заяцох 

500п|десно

 Pentalagus
 Bunolagus
 Nesolagus
 Romerolagus
 Brachylagus
 Sylvilagus
 Oryctolagus
 Poelagus
Катеґория:Животинї
Заяц